REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA DONJA STUBICA**

**ŠKOLSKI ODBOR**

KLASA: 003-06/16-02/1

URBROJ: 2113/01-380-5-06-16-4

Donja Stubica, 15. 12. 2016.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13., 152/14.) članka 38. - 42. Zakona o ustanovama („Narodne novine“ broj 76/93., 29/97., 47/99., 35/08.) te članka 68. Statuta Osnovne škole Donja Stubica na sjednici održanoj 15. prosinca 2016. godine Školski odbor Osnovne škole Donja Stubica uz prethodnu suglasnost ministra Ministarstva znanosti i obrazovanja donio je

**ODLUKU**

**O IMENOVANJU RAVNATELJICE ŠKOLE**

SONJA MARTINEK, prof. glazbene kulture imenuje se ravnateljicom Osnovne škole Donja Stubica na vrijeme od pet godina s danom 5. siječnja 2017. godine.

**Obrazloženje**

Školski odbor Osnovne škole Donja Stubica raspisao je natječaj za izbor i imenovanje ravnatelja/ice Škole.

Natječaj je objavljen 26. listopada 2016. godine u dnevnom listu 24 sata i na mrežnim stranicama Škole.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Skupa (Zbora) radnika Škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice.

Članovi Školskog odbora javnim glasovanjem su u skladu sa stavkom 9. članka 127. Zakona o odgoju i obrazovanju u osnovnoj i srednjom školi za ravnateljicu škole izabrali Sonju Martinek.

Sukladno članku 127. stavci 4. i 5. ministru Ministarstva znanosti i obrazovanja dostavljena je dokumentacija o izboru ravnatelja radi dobivanja prethodne suglasnosti prije imenovanja.

Prethodna suglasnost ministra Ministarstva znanosti i obrazovanja nije uskraćena do dana 6. prosinca 2016. godine te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenoga Školski odbor Osnovne škole Donja Stubica odlučio je kao u izreci ove Odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest dana od dana primitka obavijesti o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Donja Stubica.

**PREDSJEDNIK ŠKOLSKOG ODBORA:**

**Tihomir Kovačić**

**Dostaviti:**

1. Sonji Martinek, ovdje
2. Ministarstvu znanosti i obrazovanja

Donje Svetice 38, 10000 Zagreb

1. Krapinsko-zagorskoj županiji

Magistratska 1, 49000 Krapina

1. Za objavu na mrežnoj stranici škole
2. Pismohrani, ovdje